open-index/open-wikipedia-markdown huggingface dataset:
Niagara-gara

Niagara-gara ielah salah satu wahana air yang paling tenar di Dufan, temanyè dunia *Wild West* jaman koboi Amérika ama Suku Indian. Wahana inih didésain buat nyamain pengaleman turun dari air terjun Niagara naék perahu, nggabungin antara meluncur kenceng ame segernyè air, jadi satu pengaleman yang nyejutin jantung. Niagara-gara entu isinye perahu dasar datar yang nyuruk ke bawah lereng terus masuk ke dalam saluran di dalem laguna. Bentuknyè kayak balok kayu yang meluncur nyusurin arus air kayak lagi berpetualang. Pas sampe di puncaknyè , perahu itu naék Conveyor Belt Lift Hill sampe 20 mèter, abis itu nyuruk ke bawah kayak nyebur ngikutin air terjun di sungai-sungai Amérika sono. Bédanye sama log flume, Niagara-gara biasanye punyè perahu yang lébih gede dan cuman adè satuan luncuran ajah. Namê Niagara-gara diambil dari satê namê aér terjun Niagara di Amerika.

Niagara-gara ngasih kesempetan ke orang-orang yang maen ke sono, buat ngerasain gimana rasanye turun dari tempat tinggi dengan kecepètan gede, yang bikin ciburan air nyiprat gede dan seru bener. Makanyè, ini wahana jadi favorit di kalangan segala umur — dari anak kecil sampe orang gede.

## Ruju'an
Roda muter

**Roda muter** ya'entu atu main-mainan nyang keitung ala roda gedé ama gandulan-gandulan tempat naèk penumpang, nyang ngegantung muter-muter sampé satu puteran pol. Roda muter bisa ketemu di pasar malem atawa taman maèn, tulad di Dupan, Ancol, nyang dia punya nama "Bianglala".

## Ruju'an
Singa laot

Singa laut tuh, binatang laut gede yang orang pinter bilangnye Pinnipedia. Binatang ini tuh mamalya, artinye masih nyusuin anaknye. Kakinye tuh kek berselaput gitu, kayak sirip. Buat berenang mah jago bener. Dia juga doyan makan daging, pokoknye binatang laut yang galak tapi cerdik.
Nama Pinnipedia tuh ngambil dari bahasa Latin, artinye “kaki bersirip”. Emang bener sih, bentuk kakinye tuh kayak sirip. Jadi enak banget kalo berenang. Tapi kalo naik ke darat, jalannye rada aneh, kagak kayak kucing ama anjing.
Binatang yang masuk kelompok ini banyak ditemuin di laut-laut gede. Dari laut yang dingin banget sampe laut yang panas, ada aje. Tapi anehnye, di Lautan Atlantik tuh jarang banget ada singa laut, malah kadang kagak ada sama sekali.
Kelompok Pinnipedia ini terbagi jadi tiga rumpun. Ada Odobenidae, Otariidae, ama Phocidae. Masing-masing punya kelakuan ama bentuk badan beda-beda.
Rumpun Odobenidae cuma punya satu anggota doang yang masih idup, namanye walrus. Nah walrus ini badannye gede banget, punya gading panjang, idupnye juga di laut dingin.
Terus yang Otariidae, ini yang disebut anjing laut kupingan. Isinye singa laut ama anjing laut bulu. Kupingnye nongol, keliatan. Kalo jalan di darat, bisa make keempat kakinye, jadi kagak kagok amat.
Nah yang Phocidae, ini yang disebut anjing laut beneran. Kupingnye kagak keliatan alias kagak punya kuping luar. Tapi kalo berenang, wusss... cepet banget. Tapi kalo di darat, jalannye kagok, kayak ngesot.
Sekarang ini ada kira-kira 34 macem Pinnipedia yang masih idup. Selain itu, ada juga lebih dari 50 yang udah kagak ada, diketemuin lewat tulang belulang di dalam tanah alias fosil.
Fosil-fosil ini ngasih gambaran, dulunye tuh binatang laut ini asalnye dari binatang darat. Lama-lama berubah, ngikutin hidup di laut. Bentuk badannye juga keliatan berubah dari waktu ke waktu.
Dulunye orang mikir anjing laut itu asalnye dari dua garis keturunan yang beda. Soalnya bentuk Phocidae ama Otariidae tuh beda jauh. Tapi sekarang, abis dicek gen-gen-nye, ternyata mereka itu semua asalnye dari satu moyang yang sama. Jadi satu keluarga besar.
Secara ilmu, Pinnipedia masuknya ke kelompok Caniformia, bagian dari ordo Carnivora. Jadi masih sepupuan ama anjing, beruang, ama rakun.
Yang paling deket ama singa laut sekarang itu kelompok binatang kecil yang namanye musteloid. Isinye kayak musang, rakun, sigung, ama panda merah. Dari DNA-nye ketauan, mereka itu saudaraan deket.
Katanye, Pinnipedia ama musteloid misah dari satu nenek moyang barengan sekitar 50 juta taun yang lalu. Sejak itu, mereka berkembang jadi macem-macem. Sampe sekarang, mereka jadi bagian penting dari isi laut.

## Sènggètan luar

* Video singa laut di Otago Peninsula, Dunedin, Selandia Baru
Naga laot

Nih  namanya naga laot. Badannya tuh kayak ada daun-daun nempel, jadi dia bisa ngumpet di antara rumput laot ama ganggang, nyaru banget dah.
Nama ilmiahnya sih Phycodurus eques, masih sodaraan sama kuda laot ama ikan pipa.
Ikan ini adanya di laot selatan ama baratnya Australia sono.
Panjangnya bisa nyampe 35 senti, ya kira-kira segede lengan anak kecil gitu deh.
Walopun namanya naga, dia tuh jalannya pelan banget, tapi gerakannya tuh kalem, ngambang-angbang cakep di air.
Sirip yang kayak daun itu bukan buat ngedayung, dia malah ngandelin sirip kecil yang hampir kaga keliatan buat berenang.
Makanya susye banget diliat ama musuhnya, apalagi ama orang.
Makanannya tuh krustasea kecil, plankton, ama udang-udangan kecil, namanya udang mysid.
Yang unik nih, yang ngerawat telurnya malah si jantannya, ditaro di bawah ekornya gitu, ada kaya kantong khusus.
Telurnya nempel sebulan, abis itu netes deh bayi-bayi naga laot, langsung bisa ngelayap sendiri di laot.
Tapi nih ikan rentan banget ama perubahan alam.
Polusi, tempat tinggalnya rusak, ama cuaca yang makin ngaco bikin dia terancem ilang.
Makanya dia dilindungin ama pemerintah Australia, malah dijadiin lambang laotnya Australia Selatan.
Karena bentuknya yang unik ama langka, dia sering dijadiin bintang tamu di akuarium gede ama film dokumenter.
Pokoknya, naga laot berdaun ini salah satu makhluk laot yang paling nyentrik, misterius, tapi kece badai.

## Sènggètan luar

* https://australianmuseum.net.au/leafy-seadragon-phycodurus-eques
* https://underwater.com.au/article.php/id/6631TheVanishingDragon
* http://www.iucnredlist.org/details/17096/0/Phycodurus
Gajah beledos

**Gajah Beledos** adalah wahana hiburan nyang terutama ditujukan buat bocah. Wahana nyang ini adalah wahana umum buat bocah di banyak taman hiburan, karnaval, èn pekan raya. Pengendara begug mindahin gondola naikin atas èn nurunin ke bawah secara manual. 

Gajah beledos nyang ada di dufan adalah wahana nyang ngegabungin kesenangan èn imajinasi disatu permaenan nyang boto. Terinspirasi ama keunikan èn tenaga gajah. Wahana nyang ini, pake replika gajah mekanik yang bisa didorong ama tamu bari ngejelajah tempat bermain nyang di desain khusus untuk nambahin kesenangan ngaladog.

Wahana gajah beledos di Dufan Ancol didesain dengan estetika yang menarik, dan warna warni, ngebuat suasana hutan èn petualangan. Tiap gajah mekanis buatan ame detail nyang cermat, dilengkapi ame sistem penggerak nyang aman buat bocah dan orang dewasa. Dengan penampilan nyang lucu èn nyorog kedalem suasana negeri dongeng, Gajah Bledug ngewakilin petualangan ringan bocah nyang siap dinikmatin. Gajah beledos udah jadi demenan nyang kekal kagak cuma orok, bocah, remaja, ongkoh orang dewasa, selagi bertaon-taon.
Ramires

**Ramires Santos do Nascimento** (berojol 24 Maret 1987), dikenal sebage **Ramires**, ya'entu mantan sepeler bola tendang Brasil. Sebage sorang gelandang, dia ngerasa nyaman maen di posisi gelandang tenga atawa kanan. Dia biasanya berperan jadi gelandang box-to-box lantaran dia punya tenaga dalem ngedukung permaenan bertahan en menyerang.

## Ruju'an

## Senggetan luar
Anjing laot

**Anjing laot** entu héwan nété' pemakan daging deri kuwarga *Pinnipedia*, nyang idopnya antara di daratan ama laotan. Héwan enni banyakan idop di laot adem Bumi bela'an lor atawa kidul.

Anjing laot kaga' secepet lumba-lumba kalo berenang, tapi bisa lebi lincah. Banyakan anjing laot makanin ikan ama juhi, tapi juga makanin kepiting, kerang atawa mangsa kaya' burung laot. Anjing laot bisa tidur di laot atawa darat.

## Ruju'an

### Daptar paranan

*
Oblast Kiip

**Oblast Kiip** (, ), juga' digero **Kyivshchyna** (, ), ya'entu atu oblast di Ukraina nyang gableg luas wilayah 28.131&nbsp;km² èn jumblah penjogrognya  Ni oblast punya kota paling ngebadeg entu Bila Tserkva, dengen jumblah penjogrog lebi deri 200.000.

## Ruju'an
Babi laot

**Babi laot** entu héwan deri kelas *Echinoidea*, nyang idopnya di dasar laot. Dia punya bentuk bulet èn cangkang beduri. Babi laot biasanya makanin ganggang ama héwan-héwan laot kecil kaya' kembang laot atawa spon laot.

Dia punya duri entu panjang-panjang ama tajem, lantaran itu ngelindungin dia deri héwan pemangsa. Beberapa jenisnya ada nyang durinya beracun.

## Ruju'an
Tuna

**Tuna** entu seomplokan ikan laot nyang secara èlmu hayat masup suku *Thunnini*, deri kuarga *Scombridae* (makerel). Dia punya macem ada 15 spésiès (dalem 5 genera) nyang béda-béda ukuran gedénya, mulain deri nyang kecit nama tuna pèlor (5 cm; 1,8 kg) ampé nyang gedé banget nama tuna kèpèt biru Atlantik (4,6 m; 684 kg). Bolé dibilang, nyang rata-rata dia punya panjang entu 2 mèteran, èn dia punya idup entu dipercaya bisa ampé 50 taonan.

Biar tau ajè kalo tuna, opah, èn cucut makerel entu atu-atunya omplokan spésiès ikan nyang bisa ngejaga dia punye panas badan lebi tinggi daripada suhu aèr sekitarannya. Entakanuh, lantaran enni ikan pemangsa nyang gesit pisan, dia punya bentuk badan mulus panjang nyang bikin dia jadi sala atu tukang berenang paling cepet. Misalnya tuna kèpèt kuning, dia bisa ngebut ampé 75 km/jem. Laporan ilmiah lama ada nyang nyebutin kecepetan nyang lebi tinggi lagi, mar entu mah kaga' bener, cuman masing ajè sering nongol di makalah kesohor. 

Gampang ditemuin di daèrah laot anget, enni ikan mah èmang uda deri jaman baholanya banyak ditangkepin secara komersil, ama bekèn juga' dipaké bakal sasaran lomba mancing di tenga laot. Walhasil, gara-gara kebablasan ditangkep orang, beberapa spésiès kaya' tuna kèpèt biru kidul, uda mulain terancem punah dah jadinya.

## Ruju'an
Ikan singa

**Ikan singa** (basa Inggris: *red lionfish*) nya'entu ikan nyeng asalnya deri kulawarga *scorpanidae* ama bangsa *scorpaeniformes*. Ni ikan bisa ditemuin di daèrah panas ama rada panas di bagèan Laotan Hindi Kidul, Laotan Teduh Kidul, ama Laot Merah. Biar kata dia keitung ikan nyang ada racunnya, ni ikan rada kesohor bakal orang-orang nyeng seneng ikan rias-riasan deri aèr asin.

## Kawin
Kalo lagi musim kawin, ni ikan singa pada merub di tempat nyeng sama. Perubulan ni ikan singa sokanan ada atu lanangnya ama berapa nyeng wadonnya. Pas lagi kawin, ikan singa wadon nguarin endognya duluan ke aèr baru, dah, diparanin ama lanangnya nguarin peju. Endog nyang uda jadi bakal ngapung munggah di aèr, atu kantong lendèr gableg muat ampé endognya 20.000 biji.

Tu endog bakal netes abis 36 jam, barengan ama pecanya lapisan lendèr nyang nyatuin tu endog. Boncèlan tu ikan singa idup ngalor-ngidul ngikutin arus laot. Dia pada idupnya makanin héwan-héwan kecil kaya' kuman laot. ni boncèlan ikan singa uda bangsa sebulan, abis entu baru, deh, ikan singa nyang masing pitik mulain idup di bawa laot ampé dia gedé.

## Tempat tinggal
Ikan singa sokanan idup di karang-karang atawa batu-batu di kedaleman paling banter 50 mèter. Ikan singa ni suka ngeronda, jadi bakal nggebug laèn ikan nyeng masup ke dia punya daèrah. Ikan singa kata-katanya, mah, héwan nyeng melèk kalo malem, kalo siang bolong dia ngejedog di dia punya ruma, nya'entu lobang-lobang di karang-karang. Kalo lagi nutur makan, ni ikan sokanan ngojay pelan-pelan ndeketun mangsanya baru dicaplok, dah. Makanan ni ikan sokanan entu ikan nyeng kecitan, udang, ama rajungan.

## Racun
Racun ikan singa adanya di sirip dada ama gegernya nyang gedé mbentuk kipas. Cuman sirip nyang bertulang entu nyang bahaya buat manusia, soalnya bisa nembus kulit. Rasa nyang nongol kalo manusia kena racun ni ikan entu ngerasa sakit di luka, puyeng, napas engap, ampé-ampé bisa ampé kojor. Tapi kejadian kaya' gini, mah, jarang banget. Pertulungan pertama nyang bisa dikasi kalo kena racun ikan singa entu nyiram bagèan nyang kena racun paké aèr panas, abis entu korban dibawa ke rumah sakit nyang deket buat dapet pengobatan terusannya.

## Satwa nyang nganclok sono-sini
Ikan singa dinyahoain bawa mas'alah baru buat keidupan di peraèran Karibia ama Atlantik. Gara-gara ada ikan singa nyang dilepasin ke peraèran sono semprakan taon 1990-an, kaya'nya mah gara-gara orang nyang melihara uda bosen, terus dia pada kawin, deh, makanin ikan-ikan di sono. Mas'alah jadi makin ribet soalnya tu ikan beranaknya cepet banget, terus kaga' ada musuh bebuyutannya di peraèran Karibia, jadi, dah, tuh, numbuh di tempat idup barunya mingkinan ga' keopènan.

Berapa cara uda dilakonin, kaya' nangkepin ramé-ramé buat ngurangin jumlahnya. Orang-orang sono juga' pada pancingin terus dimakan tu ikan, biar kata ada racunnya, dagingnya dikata enak terus kaga' bahaya kalo dikejanya bener.
Daptar 100 pèlem Ukrain terbaik sepanjang sejarah

**Daptar 100 pèlem Ukrain terbaik sepanjang sejarah** ya'entu atu peniléan deri 1–100 pèlem terbaik di bioskop Ukrain. Entu pèlem dipili selama Juni 2021 ama National Oleksandr Dovzhenko Film Centre di Kiip, Ukrain liwat jajak pendapat nyang dilakukan terhadap perwakilan komunitas pèlem nasional èn anterbangsa.

## Daptar

## Ruju'an

## Sumber

* TOP 100. Rating of the best films in the history of Ukrainian cinema
Garis lempeng

**Garis lempeng** (basa Inggris: ***straight edge***, sokanan dipèndèkin jadi **sXe**, **XXX**, atawa **X** doang) entu atu kaum pang cadas punya anakan nyang pada kaga' minum aèr serani, ngudud tembako, atawa laèn-laèn obat seneng-seneng. Orang kata, mah, ni kaum ada nongol buntutan deri anakbudaya pang punya abet keliwat-liwat. Kaum garis lempeng juga' ada nyang kaga' getap celap-celup, madang asupan pègètarian atawa pègan, ama kaga' negok kapèin atawa obat apotèk. Setilah "*straight edge*" kendiri, mah, mula-mulain dicomot deri paguyuban pang cadas Minor Threat punya lagu "Straight Edge" jebrolan taon 1981.

## Paranan
Winwin

**Dong Sicheng** atau dengan nama panggungnya yaitu **Winwin** merupakan salah satu idol Kpop yang berasal dari Grup wayV grup yang beranggotakan 6 orang dimana wayV tidak ada orang Korea. **Winwin** lahir di Wenzhou, Tiongkok dan sejak kecil ia menyukai seni tari dan sebelum debut Winwin telah menolak tawaran SM sebanyak dua kali. Namun, pada akhirnya ia menerima dan melakuan latihan sejak 2016
Wonyoung

**Wonyoung** (31 Agusutus 2004) merupakan artis Korea yang berada di naungan Starship Entertainment dan sedang aktif dalam Girl Group IVE. Wonyoung juga aktif sebagai model dan presenter. Ia mengikuti acara Produce 48 pada tahun 2018, yang membuat ia berhasil debut dalam girl group Iz*One yang telah resmi bubar pada 29 April 2021 dan debut kembali dengan IVE 1 Desember 2021.
Schecter

**Schecter Guitar Research** atawa **Schecter** doangan entu atu kumpeni bikin hitar jejegan David Schecter taon 1976.
Oles Sanin

**Oles Hennadiyovych Sanin** (; berojol 30 Juli 1972) ya'entu sorang dalang pèlem, tukang lakon, sinematografer, produser, tukang gending èn tukang ukir Ukrain.

## Biograpi
Dia berojol di Kamin-Kashyrskyi, Oblast Volyn.

Dia punya pèlem gacoan, debut *[[Mamay (pèlem)|Mamay]]* (2003) ama *[[The Guide (pèlem)|The Guide]]* (2014), jadi perwakilan resmi Ukrain di Academy Award bakal Pèlem Basa Asing Terbaik.

*The Guide* nyang pasalnya kobzar Ukrain punya takdir ditongtotin tanggal 10 Oktober 2014 di Festival Pèlem Warso ke-30.

## Penghargaan èn penghormatan
* Alexander Dovzhenko Ukrainian State Award bakal pèlem *Mamay* (, 2003), 
* Medali Pèrak deri Ukrainian Academy of Arts
* Medali Pèrak Lumière Brothers.

## Filmograpi

### Pèlem gacoan
* 1995&nbsp;– *[[Atentat – osinnie vbivstwo u Miunkheni]]* (*The Assassination – the Autumn Assassination in Munich*) (t. lakon)
* 2003&nbsp;– *[[Mamay (pèlem)|Mamay]]* () (dalang pèlem, t. nulis skenario, t. lakon)
* 2012&nbsp;– *[[Match (pèlem)|Match]]* (*The Match*) (asisten dalang pèlem)
* 2013&nbsp;– *[[The Guide (pèlem)|The Guide]]* (, artinya *The Guide or flowers have eyes*) (dalang pèlem, t. nulis skenario)

### Pèlem dokumenter
* 1994&nbsp;– *Matinka Nadiya* (*Mother Nadia*)
* 1994&nbsp;– *Buria* (*The Storm*)
* 1995&nbsp;– *Zymno* (*Winter*)
* 1996&nbsp;– *Pustyn*' (*Deserts*)
* 1998&nbsp;– *Tanok morzha* (*The Danse of the Walrus*) (co-authored)
* 1999&nbsp;– *Natsiya. Lemky* (*A Nation – [[Lemkos]]*)
* 1999&nbsp;– *Natsiya. Yevreyi* (*A Nation – Jews*)
* 1999&nbsp;– *Hrikh* (*Sin*)
* 2000&nbsp;– *Rizdvo, abo iak Hutsuly kintsia svitu chekaly* (*Christmas or how the [[Hutsuls]] were awaiting the Doomsday*) 
* 2001&nbsp;– *Аkvarel*' (*The Watercolour*)
* 2005&nbsp;– *Den' siomyi* (*The Seventh Day*) (dalang pèlem)
* 2008&nbsp;– *Perebyzhchyk* (*The Defector*) (co-authored ama Mark Jonathan Harris)
* 2017&nbsp;– *Perelomnyi moment: vijna za demokratiyu v Ukrayini* (*Breaking Point: The War for Democracy in Ukraine *) (co-authored ama Mark Jonathan Harris)

## Catetan

## Sènggètan luar

* Oles Sanin di Internet Movie Database
* [Halaman resmi ''The Guide'' ([basa Inggris|eng.] èn ukr.)] 
* [Sanin pasal pèlem ''The Guide'' buatannya di Festival Film Warsawa ke-30, 10.2014 ([basa Ukrain|ukr.])] 
* http://www.wff.pl/en/filmy/the-guide01/
* http://povodyr.com/en/authors.html 
* Note on the Ukrainian Film Club of Columbia University (2014.10.26)
Kereta api Parahyangan

**Kereta api Parahyangan** merupakan layanan kelas eksekutif dan campuran yang terdiri dari kelas eksekutif, ekonomi, panoramic, luxury dan kelas priority. yang dioperasikan oleh Kereta Api Indonesia untuk melayani rute Bandung - Jakarta (Gambir) dan sebaliknya.

Layanan kereta api Parahyangan ada di jadwal pagi hingga malam hari, dengan memakan waktu tempuh 2 Jam 59 Menit.
Renang

**Renang** adalah kegiatan olahraga aquatik yang melibatkan gerakan tubuh di dalam air, gerak badan menggunakan tangan dan kaki, manfaat bagi kesehatan, daya tahan jantung , kekuatan otot.
Ayam goreng

**Ayam Goreng** adalah salah satu makanan terkenal yang digemari oleh semua kalangan mulai dari anak kecil hingga orang dewasa, banyak jenis **Ayam Goreng** yang tersedia seperti **Ayam Goreng Kuning, Ayam Goreng Crispy, Ayam Saung.**
Ave Mujica

**Ave Mujica** adalah band all-girl dari BanG Dream!. Band ini terdiri dari lima anggota, yaitu Misumi Uika (Doloris) pada gitar utama dan vokal, Wakaba Mutsumi (Mortis) pada gitar ritme, Yahata Umiri (Timoris) pada bass, Yuutenji Nyamu (Amoris) pada drum, dan Togawa Sakiko (Oblivionis) pada keyboard.

Ave Mujica adalah sebuah band yang dibuat oleh Sakiko, atau Oblivionis, keyboardist dan pemimpin CRYCHIC yang sekarang dibubarkan. Ini terdiri dari 5 anggota yang berasal dari berbagai latar belakang tetapi tampaknya sama, baik yang berasal dari keluarga kaya, menjadi putri selebriti atau menjadi selebriti sendiri. Setelah Keluarga Sakiko bangkrut, yang mengarah ke pembubaran CRYCHIC, Sakiko telah memutuskan untuk membuat band lain, bersama dengan 2 teman masa kecilnya dan 2 orang lain bersamanya untuk menciptakan Ave Mujica.

Sakiko mengundang setiap anggota band secara individual, menghubungi mereka untuk mengobrol dengannya sebelum menawarkan mereka untuk bergabung dengan band. Dia bertujuan untuk membuat band mereka band dengan debut besar dalam kurun waktu yang singkat.

Ave Mujica mengangkat genre *Pop Rock, Rock* dan *Metal* untuk lagu yang mereka tampilkan. Ave Mujica membawa tema teater musikal yang gelap, menyuarakan isi hati mereka ke dalam sebuah lagu dan pertunjukan teater.
Oksana Shvets

**Oksana Oleksandrivna Shvets** (; 10 Pèbruari 1955 – 17 Maret 2022) entu tukang lakon wadon Ukrain. Dia lolos deri gemblèngan tonil di Tonil Ivan Franko èn Institut Seni Tonil Negara Kiip. Selaèn dia punya karya di The Young Theater, Shvets juga' nampang ama berapa kelompok laèn kaya' Tonil Gending èn Lènong Ternopil èn Tonil Satir Kiip. Shvets, mah, uda kesohor makan asem-garem pelampang tonil ama layar gedé barang berapa pulu taonan di Ukrain. Hata, dia ada diangsrongin sala atu penghargaan kesenian Ukrain nyang alaihim, ya'entu sebagé Honored Artist of Ukraine atawa Well Deserved Artist.

## Kematian
Ari bulan 17 Maret 2022, kapan Ruslan ngerangseg Ukrain, dia mati kena rangsegan rokèt Ruslan di atu bangunan perumaan di Kiip.

## Bacaan terusan
* 
* 

## Paranan

## Sènggètan luar
*
Cucut biru

**Cucut biru** (atawa nama latènnya *Prionace glauca*) nya'entu jenis cucut deri kulawarga Carcharhinidae, nyeng cendakom di laot daèrah panas ama daèrah rada panas di seantèro dunia. Ni cucut suka ama aèr nyeng atisan 
terus bisa mérad ampé Inggris Anyar ampé ke Amrik Kidul. Cucut biru digolongin jadi macem nyeng keancem ama IUCN.

Walopun romannya pelan, cucut biru gableg ngojay nyeng gesit. Cucut biru entu satwa beranak nyeng bisa mberojolin 25 ampé 100 anak lebi sekali berojol. Panganan utamanya entu ikan nyeng kecit ama cumi, walo kot-kotan gè' makan mangsa nyeng gedéan. Ni cucut dinyahoin gableg idup ampé lebi deri 20 taon.

## Tampang
Cucut biru awaknya terang nyeng sirip gegernya panjang. Kaya' kebanyakan cucut, ni cucut ada punya warna nyeng beda jau: awak atasnya biru gelap, samping ama bawanya terang keputian. Cucut lanang ada punya panjang 1,82-2,82m pas gedénya, kalo cucut wadonnya gedéan, 2,2-3,3m pas gedénya. Macem nyeng gedéan bisa numbu ampé 3,8m. Kot-kotan, cucut biru ukurannya gedéan, ada pengabaran kalo panjangnya ampé 6,1m, walo ga ada pengabaran nyeng ilmiahnya. Cucut biru awaknya langsing cuma beratnya 27-55kg bakal cucut lanang terus 93-182kg bakal cucut wadonnya. Panjang betina bisa mencapai  dan berat . Spesimen hiu terberat sebesar . Ni cucut keitung satwa bedara dingin terus gableg idung nyeng bisa mambu nyeng laèn deri nyeng laèn.

Prionace glauca eye.jpg|Mata
Prionace glauca jaw.jpg|Rahang
Prionace glauca upper teeth.jpg|Gigi atas
Prionace glauca lower teeth.jpg|Gigi bawah


## Kawin

Cucut biru entu satwa nyeng beranak, bolé mberojolin 4 ampé 135 anak sekali berojol. Wayah bunting entu 9 ampé 12 bulan. Cucut wadon gedé pas umurnya lima ampé enem taon, kalo cucut lanang gedé pas umurnya empat ampé lima taon. Cara ni cucut kawin tu wayah cucut lanang nyakot kulit cucut wadon, soalnya cucut nyeng uda gedé bisa dikenalin ngiat ke ada atawa ga'nya bekas cakotan. Cucut biru wadon uda ngepasin awak ama tu cara kawin. Caranya entu numbuin kulit nyeng tiga kali tebelan deri kulit cucut lanangnya.

## Timbal balik cucut biru ama lingkungan
### Tempat tinggal
Cucut biru entu cucut nyeng ditemuin di daèrah pelagik di peraèran nyeng iklimnya sedeng ama panas deri muka aèr ampé 350m ke dalem laot. Di laot nyeng iklimnya sedeng, dia bolé ngojay ndeketin panté terus bisa aja dia ngiat tukang tilem; kalo di peraèran panas, dia tinggalnya rada daleman. Tempat tinggalnya mulain deri Norwèhen di lor terus Cili di kidul. Cucut biru ditemuin di panté saban benua, selaèn benua Kutub Kidul. Di Laotan Teduh dia pada banyak ditemuin di antara 20°-50°LL, cuma dengen perobaan musim nyeng kuat. Di daèrah panas, dia ngampar rata di antara 20°LL ampé 20°LK. Dia suka suhu aèr antara 12°-20°C, cuma bisa juga' idup di aèr nyeng suhunya 7°-25°C.

## Referensi
Nasi uduk

**Nasi uduk** entu atu daharan khas Betawi, cara ngebuatnya diaronin dan dikukus ame santen, dibumbuin paké pala, kayu manis, jahé, daon seré ame merica. nasi uduk entu makanan yang ngetop banget dah ama orang Betawi, satu piring aja udah ngenyangin, kalorinya aje ampé 300 kalori, makannya biasanya paké lauk lauk, bangsa sayur, daging, telor, emping, orek tempe, ayam goreng, sambel kacang tergantung daerahnya masing masing.
Baba Lèo XIV

**Baba Lèo XIV** (brojol nama **Robert Francis Prevost**, 14 Sèptèmber 1955) entu bangkotnya Geréja Katolik ama pingpinan tahta Kota Watikan semprakan 8 Méi 2025. Sebelonannya, mah, dia tau jadi bangkotnya Dikasteri bakal Peruskupan ama persidènnya Kumisi Baba Geréja bakal Amrik Latèn sejeg taon 2023 ampé 2025. Dia gè' tau jadi uskupnya Chiclayo di Péru sederi taon 2015 ampé 2023, ama jènderal Tarèkat Sint-Agustin prak 2001 ampé 2013. Témpo 2015, Kardinal Prevost bolé kewargaan Péru abis diaciin ama Péru punya catetan sipil. Ari bulan 8 Méi 2025, ni orang kepili jadi Paus atawa Baba Geréja, entakanuh nggero sendèwèk ama dia punya nama kepausan Lèo XIV. Baba Lèo XIV gè' jadi Paus kehatu nyang brojolnya di Amrik Lor, atawa nyang kedua deri seantéro Benua Amrik abisnya Baba Prangsiskus.

## Paranan
Bakpia

**Bakpia** adalah adalah salah satu jenis kue tradisional yang sangat populer di Indonesia, khususnya di daerah Yogyakarta. Kue ini berbentuk bulat pipih, berukuran kecil, dan berisi berbagai macam isian yang manis dan gurih. Umumnya, kulit bakpia terbuat dari tepung terigu, minyak, dan air. sedangkan isiannya yang paling klasik adalah pasta kacang hijau manis.

Bakpia sering dijadikan oleh-oleh khas dari Yogyakarta, terutama dari kawasan Pathuk, sehingga banyak orang mengenalnya dengan nama Bakpia Pathok.
Anti korupsi

**Anti korupsi**  adalah gerakan pemerintah untuk mencegah para koruptor untuk mengkorupsi duit baik negara maupun perasaan, gerakan ini merupakan langkah awal untuk negara indonesia menjadi lebih sejahtera dan menjadi negara anti korupsi.
Brainrot Itali

**Brainrot Itali** () 'entu mémé Internèt nyang nongol di awal taon 2025. Entu meme ngaco-ngaco biasanya ada punya poto ama dedelengan nyang mampangin idupan buatan AI atawa calakan bikinan, tulad: "Brr Brr Patapim" ama "Bombardiro Crocodilo". Ni bikin-bikinan ujug-ujug ngamprah di macem-macem pelampang kaya' TikTok ama Instagram; abis, kayanya mah, orang pada demen ama gabungan deri bebunyian ala-ala Itali, gegambaran kaga' danta, ama jalan ceritera nyang au', dah, gimana.

## Ruju'an
Roti gambang

**Roti gambang** atawa **roti ganjel rel** (; Pegon: ) ya'entu atu roti has Betawi èn Semarang. Roti gambang kurang kesohor dibandingin ama roti laèn bahna teksturnya kaga' lembut, mangkanya ni roti agak alot (bantet) èn susah dikonsumsi. Tapi, ada berapa produsen kini udah modifikasi teksturnya supaya bisa dinikmatin di jaman-jaman moderen.

Ni roti masup daptar 50 roti terbaik dunia pèrsi CNN taon 2019.

## Ruju'an
God Save the King

"**God Save the King**" atawa "**God Save the Queen**" (kapan rajanya empuan), dibetawiin jadi "**Tuhan Piarain Raja**", entu Kerajaan Rempug punya lagu kebangsaan lajimnya, atu deri dua lagu kebangsaan Niu-Sélan punya, ama lagu dirajanya Pulo Man, Kanada ama laèn negeri Pesema'muran. Nyang bikin ni lagu punya nada, mah, kaga' ditauin lagi sapa orangnya; mentak aselinya deri lagu geréja polosan, biar kata ada juga' nyang bilang ni lagu bikinan tukang susun gending nama John Bull.

## Ruju'an
Pésor

**Pésor** (hurup Arap gundul: فسور) ya'entu makanan semacem lontong nyang bentukanah kaya' buras atawa burasa nyang orang Bugis punya di Selawesi Kidul. Pésor entu makanan bakal nyarap nyang juga di berabiji daéra entu jadi makanan khas bakal Lebaran. Pésor  biasanya dikeja setangkrep-setangkrep. Atu tangkrep pésor entu isinya sepasang.

## Cara Bikin
Pésor dikeja kaya' lumbrahnya ngeja lontong, ama maké daon pisang juga. Cuman, bentukanah gèpèng ora kaya' lontong nyang kamprahnya lonjor-lonjor. Pésor juga ora ada isinya di dalemannya.

## Cara Nyuguhin
Pésor biasanya disuguhin maké dua rupa cara ya'entu *pésor sayur* ama *pésor bumbu*.

* **Pésor sayur**: Kaya' kamprahnya lontong sayur, sayur bakal pésor sayur gé tuh sayur labuh maké santen. Kuahnya kuning medok ama rada beminyak. Bakal nambain niléi gijinya bolèh juga dah ditambain gorèng tahu atawa telor bulet di sayurnya.

* **Pésor bumbu**: Pésor bumbu entu pésor nyang dipakéin bumbu kacang ama kécap. Bakal nambain niléi gijinya bolèh juga dah ditambain gorèng tahu kaya ketoprak macemnya. 

Mao pésor sayur ama pésor bumbu dua-duanya gé dimakan maké kerupuk ama bawang gorèng. 

Pésor enni makanan nyang umum bakal nyarap. Di berabiji daérah gé dia entu makanan nyang khas bakal Lebaran, kaya misalnya di beelor Bekasi kaya daérah Terumajaya.

## Deleng ongkoh
* Lontong sayur
* Lontong
* Buras
Basa Acéh

**Basa Acéh** (Hurup Jawoë: , ) ielah basa deri rumpun basa Ostronési nyang dipake ama orang Acéh nyang pada tinggal di propinsi Acéh bagean pesisiran. Ini basa juga pada ditutur ama keturunan orang Acéh di bagean Malésia, wabilkusus di daerah Kedah.

Ini basa besodaraan ama basa Cam juga, ie ditutur di negara Vietnam ama Kemboja.

## Kosa kata

## Ruju'an
Cètrok

**Cètrok** (hurup Arap gundul: چترق) ya'entu atu makanan Betawi nyang kamprahnya ada di daérah Bekasi atawa Cikarang. Enni entu makanan nyang kebikin deri sayur-sayuran ama dipakéin bumbu kacang. Cètrok enni biasanya jadi lau' nasi atawa digado kalu dipakéin lontong. Enni makanan tuh sebenernya atu rupa ama gado-gado atawa Sunda punya lotèk cuman ora percis-percis bangat lantaran rupa-rupa sayuranah dikitan dia mah. Lantaran ntuh ongkoh, ada nyeng nyebutin enni entu nama laèn bakal gado-gado atawa lotèk doangan. Enni daharan gé sering disuguhin bakal prasmanan hajatan atawa keriaan, nyeng nyampé karang gé kamprahnya masing kaya' gitu.

## Bédanya ama gado-gado
Émang enni makanan tuh kalu uda nembrak di piring mah ora ketara lagi entu kalu dia sebenernya béda rupa ama Betawi punya gado-gado atawa Sunda punya lotèk. Cètrok gé maké sayuran-sayuran boléh ngerebus. Cuman, bédanya cètrok maké rupa-rupa sayuran nyang lebih dikitan ketimbang gado-gado ama loték alatan cètrok mah maké bahan-bahan nyang boléh dapet seadanya doangan. Misalah kalu gado-gado mah segala maké jagung, paré, ama kentang, cuman cètrok mah ora. Gado-gado gé maké gorèng témpé ama gorèng tahu kamprahnya mah. Kalu cètrok, bolèh juga maké entu pada, kalu mao nyang paling komplit.

## Ba'an-ba'an cètrok
Ba'an-ba'an bakal ngeja cètrok entu nyang kaya' ditulisin di bawah enni.
* **Ba'an isian**: rebus ngkol, kacang panjang, ama labuh siem, togé', ama timun seger. 
* **Bumbu kacang**: cabé ceplik, cabé keriting mérah, garem hatu tési ntèh baé, gula mérah atu biji ama separo, gorèng kacang nyang uda dialusin, aèr asem jawa, ama kentang rebus.
* **Bahan tambahan**: gorèng tahu, témpé, ama lontong kalo mao.
* **Bahan pelengkap**: kerupuk ama bawang gorèng.

## Cara ngeja Cètrok
Enni cara bakal ngeja cètrok.
* Rebus dulu entu ba'an-ba'an sayuran pada selaèn timun. Timun mah dibagènin baé seger.
* Kalu mao maké témpé ama tahu, gorèng dulu dah témpé ama tahu ampé warnanya rada coklat. Tirisin minyakah terus cacag keja kotak-kotak sedeng.
* Sebelon ngeja bumbu kacang, siapin dulu entu aèr asem jawa. Seduh asem jawa maké aèr panas terus diaduk-aduk ampé nyampur rata.
* Bakal bumbu uleknya, grèndos dulu cabé ceplik ama garem duluan ampé rada alus. Cabénya seterah mao banyak apa kaga ngikut seléra baé dah doyan pedes apa ora. Kalu ora demen pedes, makénya ntong cabé ceplik rawit tapi maké cabe keriting mérah doangan baé dikit.
* Abis entu masupin dah gorèng kacang nyang bolèh digiling ama gula mérah. Entar berapa kali waktu liat-liat dulu kalu roman-romanah kekentelan entu bumbu kacang, tambahin kentang rebus bakal tambah ngalusin ama aèr asem jawa bakal tambah ngèncèrin.
* Masupin lontong nyang diiris-iris dadakan di atas entu coèt, kalu mao maké lontong mah.
* Masupin sayuran-sayuran nyang uda bolèh ngerebusin ama bangsa tahu témpé kalu ada. Terus tambahin timun seger nyang diiris-iris dadakan di atas entu coèt bumbu.
* Aduk-aduk entu kabèh bahan sambil rada diulek dikit bagèn nyampur bener jadi atu.
* Taro di daon atawa piring, tambahin bawang gorèng ama kerupuk.

## Deleng ongkoh
* Gado-gado
* Kerèdok

## Paranan
Kerèdok

**Kerèdok** (basa Sunda: ***karédok***; aksara Sunda: **ᮊᮛᮦᮓᮧᮊ᮪;** Arap gundul: كريدوق) nya'entu daharan nyang dikeja maké berupa-rupa sayuran nyang dikasih bumbu kacang. Aselinya enni daharan dari tanah Sunda. Enni daharan biasanya jadi lau' bakal dimakan barengan paké nasi. 

## Bédanya ama Gado-gado ènsb
Laèn dari gado-gado, lotèk, atawa cètrok nyang dibikin maké sayur-sayuran nyang udah bolèh direbusin, kalu kerèdok mah dikeja maké sayur-sayuran nyang kaga dimatengin. Lagi bé, émang cocok bakal dimakan mentah atawa dilalap entu rupa-rupa sayuranah. Alatan entu, sayuran nyang dipaké gé béda macem ama nyang ada di gado-gado, lotèk, atawa cètrok pada. Ongkoh gé lebih dikit macem-macemnya. Kerèdok gé ora maké bangsa gorèng témpé ama tahu èn ora kamprah maké lontong. Bahan bakal bumbu kacangnya gé ada bédanya ama nyang laèn entu. Èn pas ditembrakin di piring gé dia bakal kiatan béda rupanya ama daharan-daharan nyang semacemnya entu téa.

## Bahan bakal Kerèdok
Di bawah enni bahan-bahan bakal ngeja kerèdok.
* **Bahan isi**: ngkol, kacang panjang, térong bulet, togé, timun, ama kemangi (kalu mao)
* **Bumbu kacang**: gorèng kacang nyang uda alus bolèh digiling, bawang putih, cabé ceplik, cabé keriting mérah, kencur, gula mérah, garem atu tési ntèh baé (bolèh nyang alus atawa nyang kasar), aèr asem jawa, ama terasi.
* **Bahan pelengkap**: bawang gorèng ama kerupuk.

## Cara ngeja Kerèdok
Cara ngeja kerèdok entu kaya' begini:
* Siapin sayurannya macem ngkol, kacang panjang, togé', térong bulet, ama kemangi. Entu sayuran pada dicuciin ama disiangin. Bakal ngkol ama kacang panjang entu dicacag keja kecit-kecit. Kalu sayuran nyeng laèn mah bagénin bé dulu.
* Ngeja aèr asem jawa maké asem jawa nyang diseduh ama aèr panas. Aduk entu aèr asem jawa keja nyampur rata.
* Garang terasi bakal bumbu, gorèng maké minyak dikit ampé wangi. Abis entu angkat ama taro dulu.
* Mulain ngeja bumbu dari mula ngegrèndos dulu cabé ceplik, cabé keriting mérah, bawang, kencur, jerangan terasi, ama garem. Takeran cabénya nurutin baé pegimana kedoyanannya. Kalu ora tapi doyan pedes boléh ora maké cabé atawa maké cabé keriting mérah doangan baé dikit.
* Abis entu masupin kacang giling alus ama gula mérah sepotong-sepotong. Diulek-ulek sembari dirasain kalu takerannya udah bener apa belonan.
* Tambahin aèr asem jawa bakal ngèncèrin entu bumbu, ama tambahin lagi gula mérah bakal nambah padet bumbu. Ulek lagi ampé pas kentel ama rasanya.
* Masupin ngkol ama kacang panjang nyang udah bolèh nyacag kecit-kecit téa. Terus ama togé' juga. Térong bulet ama timun diirisin kecit-kecit keja sembarangan baé, dadakan di atas coét. Terus masupin juga kemangi. Kalu ora demen maké kemangi alatan baunya, kaga ngapa ora maké gé.
* Ulek-ulek sembari diaduk ampé sayuran-sayuranah rada kebebeg dikit, terutama térong bulet, kacang panjang, ama togé'nya. Enni supaya bumbu ama sayurannya nyampur jadi atu.
* Salinin ke piring atawa daon, terus abis itu perulukin bawang gorèng ama kerupuk.
* Kerèdok udah siap bakal dimakan.

## Deleng ongkoh
* Gado-gado
* Cètrok
Telor gabus

**Telor Gabus** (hurup Arap gundul: تلور ݢابوس) nya'entu atu kuèh khas Betawi nyang kamprahnya nongol pas waya lebaran Idulpitri. Telor gabus ada dua rupa macemnya, nya'entu telor gabus nyang manis ama telor gabus biasa (rasa orisinil).

Enni kuèh bentukannya panjang-panjang lonjor-lonjor ama lancip di pas ujung-ujungnya. Rasanya garing empuk ama kaya' rada lèèh pas dimakan di mulut. Kaya' kamprahnya bebandos laènnya, kuèh telor gabus gé dikejanya dari bahan tepung bakal bahan nyang utama. 

## Bahan-bahan Telor Gabus
Enni bahan-bahan nyang dipaké bakal ngeja telor gabus:
* **Bahan utama**: tepung sagu, telor, blubèn, garem (bakal secukupnya baé), gula (sekutit).
* **Bahan tambahan**: gula, aèr putih, daon pandan (kalu mao ngeja manis) biji wijèn, ama sepuhan (kalo mao ngeja warna-warni).

## Cara ngeja Telor Gabus
Telor gabus ora bisa dikeja sembarangan entakan supaya kaga' bantut. Salah-salah ngeja telor gabus entar malah keras atawa amis dari telornya. Begini cara ngeja telor gabus:
### Ngeja adonan
* Kocok telor ampé ngembang ama bebusah biar entar pas udah jadinya dia empuk, èntèng, ama garing krauk-krauk. Telor nyang dipaké bakal telor gabus kudu banyak.
* Pasupin tepung sagu, aduk-aduk èn adonin ampé kalis. Sembari entu, pasupin blubèn bari dibejek-bejek ke adonannya biarin kecampur rata.
* Kasih garem bari jajalin rasanya ampé pas.
* Ulènin adonannya ampe kalis.
### Ngegorèng adonan
Telor gabus dibentuk sembari digorèng langsung di atas minyak panas, ora dicitak-citak duluan ama ditaro di loyang. Mentakan kudu ati-ati ngejanya. Enni di bawah entu caranya bakal ngegorèng telor gabus.
* Borèhin tangan maké minyak sayur bagèn entu adonan jadi ora lèngkèt.
* Siapin minyak nyang banyak sekuali biar bisa ngerendem entu telor gabus pas digorèng.
* Ambil secuil adonan bakal dicitak di tapak tangan. Cara nyitaknya nya'entu digèsèk-gèsèk di telapakan tangan ampé melintir-melintir keja lonjor-lonjoran.
* Abis entu, cemplungin entu telor gabus ke minyak. Minyakah bolèh udah panas atawa masing adem gé ora ngapah.
* Jerang kuali entu èn gorèng telor gabus sembari terus diaduk paké samsih atawa sérokan. Telor gabus kudu sering diaduk-aduk supaya ora pada nèmpèl.
* Gorèng telor gabus sembari dibolak-balik ampé kambang ama ngembang. Antepin terus gorèng ampé rada dekil dikit warnanya, ora bening-bening bangat.
* Angkat telor gabus paké sérokan terus gelarin di tampah. Sarapin maké daon atawa keretas supaya minyakah tiris keserep. Antepin ampé adem.
### Bikin Telor Gabus Manis
Telor gabus manis dikeja dari telor gabus biasa, cuman entar abis digorèng lagi maké gula caèr. Masak enni gé kudu cepet supaya gulanya ora keburu keras atawa gosong di kuali. Caranya kaya begini:
* Jerang kuali, masupin aèr, gula, ama daon pandan selembar nyang udah diiket.
* Aduk-aduk gula ampé lèèh ama ngegolak.
* Pasupin telor gabus nyang udah dikeja ke dalem gula nyang ngegolak, aduk-aduk ampé kecampur rata.
Selèndang mayang

**Selèndang mayang** (tulisan Arab gundul: سلندڠ مايڠ) atawa kot-kotan dibilang **ongol-ongol pecak** (tulisan Arab gundul:  اوڠول٢ فچق) nya'entu atu ès manis cara Betawi. Enni daharan entu dikeja'nya deri tepung hunkue, aci, ama tepung beras diaduk-adukin. Diadonin terus dicitak maké loyang lèbar. Abis entu, entu kué dipotongin keja' kecit-kecit terus bakal ndaharnya entu dipakéin santen ama aèr gula.

Dia punya warna ijo ama mèra entu dapetnya deri sepuhan bakal makanan. Enni sepuhan tuh kaga' diaduk di dalem adonan. Malah gé entu sepuhan warna nyeng udah dicaèrin entu dipulasin di loyang sebelonan entu adonan dituangin ke dalemnya. Terus abis entu adonan kué diratain, atasnya dipulas lagi maké sepuhan warna mèra. Jadi baé entu selèndang mayang warnanya ijo ama mèra.
Saté

**Saté** (hurup Arab Gundul:  , , ) entu daharan nyang dibikinnya deri daging nyang dipotong kecit-kecit terus diceplus paké tusuk lidi deri lidi kelapa atawa bambu, entakanuh digarang di atasnya areng kayu. Saté, mah, ditanjainnya paké macem-macem bumbu nyang begantung macem cara bikin saténya. Daging nyang kena dikeja saté, ya, daging ayam, kambing, domba, sampi, babi, kelinci, kuda, èn laèn sebagénya.

Orang kata, mah, saté, asanan, deri Jawa, Indonésia, èn kena dicari di mana aja di Indonésia ama udah dirèken jadi Indonésia punya masakan negara. Biar begitu, saté juga' bekèn, dah, tuh, di negara-negara Asia Kidul-wètan laènnya, kaya' Malésia, Singapur, Pilipénen, ama Siam. Saté juga' bekèn, tuh, di Belanda karangan kesawaban Indonésia punya daharan, kon, nyang dulu tau jadi jajahannya.

Saté entu èmang udah jadi tanjaan nyang bekèn di Indonésia deri macem-macem kaum jadinya saténya juga' pada roncèt, dah, tuh. Di Indonésia, orang, mah, kalo mo nyari saté, tibang nogogin tukang saté ngider atawa bolé mbestèl di warung pinggir jalan, ampé di warung madang gedongan juga' ada. Ni daharan juga' sokanan ditanjain di kenduri-kenduri kelima ama biasa. Cara ngolah saté, mah, roncèt ngikut pegimana daèrahnya. Ampir semua macem daging kena dikeja saté. Anu negara nyang mula-mulanya ketembéan saté, kon, mangkanya Indonésia gablek macem-macem cara bikin saté ampé ngebadek caranya.

Sari-sarinya, saté, sih, dijolèdin sambel. Kalu di Betawi punya cara, mah, bisa sambel kécap, bisa sambel kacang. Selaèn sambel, sari-sarinya, juga' ditaroin, dah, tuh, rawis-rawisan acar, bawang mèra, bontèng, ama cèngèk. Saté bisa' dibadok jadi timpalannya nasi anget atawa juga' bisa paké lontong atawa ketupat atawa digado aja.

Di luar negeri sono, ada juga', dah, tuh, daharan nyang mèmper ama saté, kaya' *[[yakitori]]* deri Jepang, kebab tusuk deri Turki, kebab ceplus deri Kaukasi, kebab Uigur (*chuan*) deri Tiongkok, ama *[[sosatie]]* deri Aprika Kidul. Saté kedaptar jadi daharan nomer 14 paling èco di dunia kalu katanya *World's 50 most delicious foods* (50 tanjaan paling ènak sejagat) nyang anu bolé nanggok pendapet pembaca nyang digelar ama CNN Go tahon 2011*.*

## Ruju'an
Getuk

**Getuk** (basa Jawa*:gêthuk*) nya'entu cemil-cemilan deri nyeng direbus, terus diambrek ama gula puti atawa gula méra, serènta kelapa parut terus dibebek sekaligus.

Getuk nya'entu makanan terdisionil kas orang Jawa nyeng bekèn di daèrah Yogyakarta, Jawa Tenga, Jawa Wètan. Ni makanan asalnya deri Magelang, Jawa Tenga. Dalam basa Sunda, getuk lindri disebut *gegetuk*.

## Sejarah
Getuk keserat dalem "Serat Centhini" nyeng ditongtotin abad ke-18M.

Getuk pas jaman penjajahan Jepang pas beras nyeng jadi makanan utama susa dicari. Masarakat Jawa nukar beras jadi singkong nyeng jadi sumber utama bakal ungkulan laènnya. Entu wayah, singkong gampang banget dicari. Awal-awalnya, penduduk bikin getuk gondok, nya'entu roman gentuk nyeng paling ringkes nyeng ngukus singkong terus diambil serat tenganya. Terusnya, dibebek alus terus dikasi rasa-rasa manis atawa asin.

## Macem
Getuk ada berapa macem:

# Getuk singkong, dikeja deir ba'an singkong nyeng uda direbus terus diaurin gula jawa jadinya warnanya coklat terus ada punya kulit nyeng kasar. Ni jajanan asalnya deri Lumajang, Jawa Wètan.
# Getuk lindri, dikeja deri ba'an singkong nyeng uda direbus, terus digiling alus bareng ama gula puti, terus ditètèsin pewarna makanan ama penili, terus dicetok manjang, tarnya entu dipotong kecil-kecil. Ni jajanan asalnya deri Sumedang, Jawa Kulon.
# Getuk gorèng, kebuat deri ba'an singkong nyeng uda direbus, terus digorèng. Ni jajanan asalnya deri Banyumas, Jawa Tengah.
# Getuk yoko kurung, isinya nanas konèng emas nyeng melèlèh. Ni jajanan asalnya deri Klatèn, Jawa Tenga.
# Getuk gedang, kebuat deri ba'an pisang nyeng dikukus, terus diambrek ama gula ama garem dikit. Ni jajanan asalnya deri Kediri Kota, Jawa Wètan.
# Getuk nylekitho, dikeja deri ba'an singkong nyeng uda direbus atawa dikukus, terus dibebek ama gula jawa, ditanjain bareng ama parutan kelapa nyeng digaremin dikit. Ni jajanan asalnya deri Sidakaya, Cilacap, Jawa Tenga.
# Getuk umbi, dikeja deri ba'an umbi.
# Getuk tales, dikeja deri ba'an tales.
# Getuk pero, dikeja deri ba'an singkong nyeng uda direbus atawa dikukus, terus dibebek. Ditanjain ama parutan kelapa nyeng digaremin dikit ama diaurin gula. Ni jajanan asalnya deri Jepara, Jawa Tenga.
# Getuk nyimut, dikeja deri ba'an singkong atawa singkong pu'un nyeng dikupas, dipotong-potong terus dikukus ama dilendèrin. Terus dikeja bola-bola terus digorèng. Ni jajanan asalnya Kudus, Jawa Tenga.
# Getuk bakar abimanyu, dikeja deri ba'an singkong nyeng dibakar. Ni jajanan asalnya deri Ungaran, Jawa Tenga.

## Diliat deri ba'an bikinannya:
ngeja getuk, tuh, gampil, abis singkong dikelèt, dikukus, dah. Abis mateng, singkong dibebek atawa dialusin, terus dikasi manis-manis gula terus pewarna. Bakal lengkepannya, sokanan diaurin parutan kelapa nyeng digaremin.

* Getuk singkong, getuk nyeng dikeja deri singkong.
* Getuk umbi, getuk nyeng dikeja deri umbi.
* Getuk tales, getuk nyeng dikeja deri ba'an tales.
* Getuk pisang, getuk nyeng dikeja deri ba'an pisang.

## Dalem budaya wayah gini
Atu lagu campur sari nyeng dibekènin ama Nurafni Octavia maké nama ni makanan jadi judulnya.

## Ruju'an
Gabus lengkio

**Gabus lengkio** entu masakan nyeng dikeja deri gabrekan ikan asin gabus, ditamba ama sayur, kaya' bontèng ama lengkio. Ni rasa sambel lengkio atawa lokio rada béda. Sengkilang, bumbunya ditumis, seger pisan masing gènèng. warna ni masakan kebanyakan konèngnya soalnya maké kunyit nyeng jadi atu ba'an bumbu alusnya. Lengkio atawa lokio entu nama latènnya *Allium schoenoprasum*. Dia punya bentuk kaya' daon bawang ama kucay. Selaèn gableg rasa nyeng rada béda, lengkio, gè', gableg banyak mangpaat bakal kewarasasn, mulain deri ngeja mungga ingetan ampé jadi penangkal kangker. Dalem lengkio, cenggableg jat-jat nyeng bagus bakal awak, kaya' pitamin A, B6, C, K, kalsium, magnèsium, ama serat. Selaènnya, lengkio, gè', gableg jadi sumber penangkal penyakit, kaya' *flavoid* ama *saponin*.

Sambel lengkio jadi atu makanan kas deri Betawi nyeng duluan bekèn, uman wayah gini uda mulain rada susa dicari. Mangkanya, banyak warung-warung husus masakan Betawi nyeng masing njual ni makanan soalnya rasanya nyeng ènak, apalagi dimakannya siang-siang bareng kongco kulawarga.

## Ba'an èn cara ngeja
Ni dia ba'an ama cara ngeja gabus lengkio.
 
### Ba'an-ba'an:
# Ikan asin gabus
# Lengkio nyeng uda dibasuh keja bersi
# Cabé kiwil
# Gula secukupnya
# Aèr

### Bumbu alus:
# Cabé méra
# Bong méra
# Bong puti
# Kemiri
# Jahé
# Kunyit

### Cara ngeja:
# Rendem ikan asin gabus dalem aèr panas.
# Cuci bersi terus tirisin.
# Gorèng ke minyak nyeng uda panas ampé separo mateng.
# Tumis tu semua bumbu alus ampé wangi.
# Pasupin cabé ama lengkio, masak ampé layu.
# Pasupin tu ikan asin.
# Tambain aèr ama gula biar pas.
# Masak ampé aèrnya tiris.

## Ruju'an
Keripik jèngkol

**Keripik jengkol** nya'entu keripik nyeng dikeja deri bua jèngkol nyeng dijadiin bentuk keripik terus digorèng ampé garing terus kres. Keripik jèngkol dikeja deri ambregan jèngkol ama tepung kanji, garem, gula, ama bumbu-bumbu laènnya. Keripik jèngkol lajim dikeja deri jèngkol tua nyeng dimasak liwat berapa rèrodan masak, kaya' direbus (bakal ngurangin mambunya), diiris tipis, ama digorèng ampé garing terus kres. Abis entu, ni keripik dikasi bumbu manis atawa pedes bagèn ngresep, nyeng jadiin dia cemil-cemilan has nyeng béda deri nyeng laèn.

## Asal-usul
Keripik jèngkol jadi atu panganan terdisionil has orang Betawi nyeng asalnya deri daèrah Jakarta. Jèngkol uda deri jaman kolot jadi bagèan masakan nusantara. Jèngkol bukan cuma sembarang makanan, tapi juga' bagèan deri jati diri budaya ama ketumanan makanan deri jaman kumpi-kumpi.

## Jèngkol dalam terdisi Betawi
Jèngkol uda lama jadi bagèan masakan masarakat Betawi. Senajan ada punya mambu nyeng béda terus tajem juga', tapi jèngkol dikeja jadi macem-macem panganan nyeng ajib, kaya' semur jèngkol, rendang jèngkol, atawa jèngkol balado. Kewontenan pu'un jèngkol nyeng idup subur di latar ruma orang-orang Betawi (utamanya di daèrah Pondok Gedé ama Lobang Buaya) jadiin jèngkol jadi ba'an panganan nyeng gampang dicari ama nyohor di kalangan masarakat Betawi.

Ngalor-ngidulin wayah, masarakat Betawi mulain ngeja macem-macem cara bakal ngeja jèngkol jadi awètan ama ta'an lama, serènta gampang bakal dimakan. Atu ihwal nyeng ajib banget entu jadiin jèngkol bakal jadi keripik. Tangèan pengejaan keripik jèngkol mulain deri ngrebus jèngkol bakal neken mambunya, terus diiris tipis, terus digorèng garing terus kres. Ni keripik terusannya dibumbuin ama macem-macem bumbu has nyeng ngeja rasanya jadi pedes guri.

## Ba'an èn cara ngeja
Ni dia ba'an ama cara ngeja keripik jèngkol.

### Ba'an
# Bua jèngkol
# Aèr
# Cabé rawit
# Cabé méra gedé
# Bong puti
# Bong méra
# Gula puti
# Garem

### Cara ngeja
# Rebus jèngkol dalem aèr nyeng belebek-belebek ampé empuk, terus angkat tirisin.
# Iris jèngkol tipis-tipis.
# Gorèng irisan jèngkol dalem minyak panas ampé garing terus kres, terus angkat tirisin.
# Tumis bumbu alus maké minyak sedikit ampé wangi.
# Tambain aèr, gula, ama garem bagèn pas.
# Masak ampé bumbunya nggulek.
# Pasupin tu keripik jèngkol nyeng uda digorèng ke dalem tumisan bumbu.
# Aduk ampé keripiknya pada cèmong-cerèmong ama bumbunya, terus angkat.
# Tanjain abis tu keripik rada dingin.

## Referensi